
FORU ARAUA

Gizarte Politiken Saila
Espediente zenbakia: INFOPU 2023/006


xxxxxk informazio publikorako sarbide partziala izatea

2023ko otsailaren 14an, Eusko Jaurlaritzako Berdintasun, Justizia eta Gizarte Politiketako Saileko Zerbitzu zuzendariaren idazki bat jaso zen Arabako Foru Aldundiko Erregistroan. Idazki horretan, xxxxx jaunak/andreak (NAN: xxxxx) informazio publikoa eskuratzeko aurkeztutako eskaera helarazi zen, Gardentasunari, informazio publikoa eskuratzeko bideari eta gobernu onari buruzko abenduaren 9ko 19/2013 Legearen 19. artikuluan oinarrituta. Eskaera hori INFOPU 2023/006 zenbakiarekin erregistratu zen.
Eskaera horrek honako hauei egiten die erreferentzia:

“Babesgabezia-aginduen bidez, eta autonomia-erkidegoaren arabera jakin nahi dut: 2017ko urtarriletik gaur arte zenbat adingabe babestuta dauden,

Datu hauek eskatzen dira:
· 2017ko urtarriletik gaur arte babesgabezia aginduen bidez babestutako adingabeen kopurua
· 2017tik gaur arte tutoretzapean egondako adingabeak, amen adinaren arabera (nerabeak eta helduak) eta adingabeen adinaren arabera.
· Eskaera egin den egunean, zenbat haur daude tutoretzapean Araban?
· Zenbat familia-gunetatik datozenak?
· Familia-gune horietatik, zenbat dira guraso bakarreko familietakoak?
· Genero indarkeriaren biktima diren emakumeen zenbat seme-alaba babestu dituzte?
· Zenbat aitek bakarrik jasan dute seme-alaben tutoretza, Gizarte Zerbitzuen aldez aurreko laguntzarik gabe, familia hobetzeko plan bat barne hartuta?
· Zenbat tutoretza proposatu dituzte CAIek?
· Zergatik ematen zaie dirua tabletetarako familia harreran dauden haur eta senideei, eta diru hori ez da inbertitzen familia biologikoarekiko berrintegrazio planetan?
· Zein enpresari erosi zaizkio gailu horiek eta zein izan da horien guztizko kostua?
· Zenbat gastatzen du autonomia erkidego bakoitzak tutoretzapekoentzako egoitzaz entroetan, urtean eta hilean?
· [bookmark: _Hlk148601625]Zenbat balio du, batez beste, haur batek Espainian tutoretzapeko harrera etxebizitzan hilero egiten duen egonaldiak?
· Zenbat balio du, batez beste, haur batek Espainian tutoretzapeko zentro terapeutikoan hilero egiten duen egonaldiak?
· Zenbat balio du, batez beste, haur batek espainian harrera familia ez zabalean?
· Harreran dagoen familia zabalak kanpoko familiak baino askoz kopuru txikiagoak jasotzen baditu: zenbat jasotzen du harrera familia batek hilero?
· [bookmark: _Hlk148601762]Espainian, zenbat haur eman dira adopzioan edo aurre-adopzioan familia biologiko zabalaren baimenik gabe? eta Auzitegi Gorenaren doktrina bete gabe, adopzio horiek familia biologiko zabalaren baimenarekin bakarrik gauzatu behar direla dioena?
· Zein izan da tutoretzapekoen familia birgizarteratzearen tasa 2021. urtean?


2022ko abenduaren 31n honako gai hauei buruz dugun informazioa eskuratu ahal izango duzu:

· 2017ko urtarriletik tutoretzapean dauden adingabeen kopurua
· Tutoretzapeko adingabeen kopurua 2022ko abenduaren 31n 
· Jatorrizko familia-guneen kopurua
· Ama bakarreko familietatik datozen adingabeen kopurua 
· Aita bakarreko familietatik datozen adingabeen kopurua
· Familia-harreraren neurria amaitu ondoren, familia-harrerari eta bizikidetzari laguntzeko konpentsazio ekonomiko arruntak.
· Arabako Foru Aldundiaren urteko aurrekontua, adingabeentzako zentroei buruzkoa 
· Tutoretzapeko adingabeen familia-berrintegrazioaren tasa


Ez da onartzen honako gai hauei buruzko informazioa eskuratzea, ez baitago daturik:

- 2017tik gaur arte tutoretzapean egon diren adingabeen kopurua, amen adinaren (nerabeak eta helduak) eta adingabeen adinaren arabera
- Genero-indarkeriaren biktima diren amen tutoretzapeko adingabeen kopurua.

Ez da onartzen honako gai hauei buruzko informazioa eskuratzea, ez baitakigu zeri egiten zaion erreferentzia:

- CAIek proposatutako tutoretza-kopurua.
- Zergatik ematen zaie dirua tabletetarako familia harreran dauden haur eta senideei, eta diru hori ez da inbertitzen familia biologikoarekiko berrintegrazio planetan?
- Zein enpresari erosi zaizkio gailu horiek eta zein izan da horien guztizko kostua?


Ez da onartzen honako gai hauei buruzko informazioa eskuratzea, ez baitaukagu nazio mailako informaziorik.

· Zenbat balio du, batez beste, haur batek Espainian tutoretzapeko harrera etxebizitzan hilero egiten duen egonaldiak?
· Zenbat balio du, batez beste, haur batek Espainian tutoretzapeko zentro terapeutikoan hilero egiten duen egonaldiak?
· Zenbat balio du, batez beste, haur batek espainian harrera familia ez zabalean?
· Espainian, zenbat haur eman dira adopzioan edo aurre-adopzioan familia biologiko zabalaren baimenik gabe? eta Auzitegi Gorenaren doktrina bete gabe, adopzio horiek familia biologiko zabalaren baimenarekin bakarrik gauzatu behar direla dioena?
Ondorioz, nire eskumenez baliatuz,

XEDATZEN DUT

LEHENENGOA. Zure eskaera aztertu ondoren, zati batean onartu eta 2022ko abenduaren 31n ditugun datuei buruzko informazioa ematen dizugu:

2017tik gaur arte Arabako Lurralde Historikoan tutoretzapean egondako adingabeen kopurua: 2017an, 393 adingabe zeuden Arabako Foru Aldundiaren tutoretzapean, eta, ordutik, tutoretza berrien kopuru hau hartu du bere gain urtero:

	
URTEA
	TUTORETZA
BERRIAK URTEKO

	2018
	78

	2019
	62

	2020
	122

	2021
	49

	2022
	127

	GUZTIRA
	438





Tutoretzapeko adingabeen kopurua: 2022/12/31n, 296 adingabe zeuden tutoretzapean..

Zenbat familia gunetatik zetozen? adingabe horiek 244 familia gunetatik zetozen.

Familia-gune horietatik, zenbat ziren ama bakarreko familietakoak: 102 adingabe ama bakarreko  familietatik zetozen.

Familia-nukleo horietatik, zenbat aita bakarreko familietakoak ziren: adierazitako datan tutoretzapean zeuden adingabeetatik, 20 aita eta seme-alabek osatutako familietatik zetozen.

AFAren familietan esku hartzeko programa espezializatuek seme-alaben zaintzan eta hezkuntzan gaitasun-gabezia duten gurasoei eta/edo guraso-figurei seme-alaben arretan eta hezkuntzan duten erantzukizuna gauzatzeko beharrezkoak diren trebetasunak eta gaitasunak ematen dizkiete. Tutoretza ematen da haur edo gaztearen zaintza edo tutoretza bere gain hartzea beharrezko egiten duten gabezia larriak eragiten dituzten egoerak gertatzen direnean, eta kasuaren gaineko erantzukizun nagusia bere gain hartuko da, neurri horiek familiaren prekarietate-egoera konpondu arte behar den denboran soilik mantenduz.

Tutoretzapeko egoitza-zentroetako gastuari dagokionez, Arabako Foru Aldundiaren webgunean argitaratuta dago urteko aurrekontua, eta bertan kontsultatu daiteke. 

Familiek jasotako zenbateko ekonomikoei dagokienez, uztailaren 27ko 35/2021 Foru Dekretura jotzen dugu, Foru Gobernuaren Kontseiluarena, familia-harrerari eta bizikidetzari laguntzeko konpentsazio ekonomiko arrunten araudia onartzen duena, familia-harreraren neurria amaitu ondoren.

2021ean tutoretzapeko adingabeen familia-birgizarteratzeari dagokionez, 15 pertsonek egoera juridiko hau izatera igaro ziren: "gurasoen guraso-ahala".

BIGARRENA. Eskaeraren gainerako kontsultei dagokienez, informazioa eskuratzea ezetsi da, azalpen-zatian adierazitako arrazoiengatik.

HIRUGARRENA. Ebazpen honek amaiera ematen dio administrazio-bideari, eta, beraren aurka, administrazioarekiko auzi-errekurtsoa jarri ahal izango da Vitoria-Gasteizko administrazioarekiko auzien epaitegietan, bi hilabeteko epean, edo, aldez aurretik eta nahi izanez gero, erreklamazioa aurkeztu ahal izango da Gardentasunerako eta Gobernu Onerako Foru Kontseiluan, hilabeteko epean; bi kasuetan, epea hasiko da ebazpen hau jakinarazi eta hurrengo egunetik aurrera.

Vitoria-Gasteiz.

Emilio Sola Ballojera Gizarte Politiken diputatua Diputado de Políticas Sociales

Ana Belén Otero Miguélez Gizarte Zerbitzuen zuzendaria Directora de Servicios Sociales

